ISIGIDIMI SAMAXOSA, JUNE 1, 1885.

47

nyiswa ngazo lomhlaba we dayimani (explosives), kute kanti kule minxuma ingapantsi kuko isibane esivutayo, suke sawelwa yingqimba yomhlaba, yonke lonto yaya ku- dudumisa ibokisi ye dynamite, yati ingalo nesandla sase kunene zanengozi enkulu, wanezivubeko kuwo wonke Umzimba ngenxa yalongozi

Elase Dayimani.—Umhlobo wetu u Mr. M, Pelem ute eb’eye e Ligwa, kwati xa abuyayo, selekufupi e Kim­berley, waqubisana nenyandamatye ya Besutu into ezinga mpanga nexesha eli, zimtate zamkahlela pantsi kwaoko kwelohashe ebekwele kulo zisiti "Tlisa chelete ea gao." Kute ke kuba naye ngumfo ongefane atiwe qwe, wenza imigudu yobudoda, ukwala ukushiya ukuncunza. Siva ke ukuba kute kwesosituba kanti kuko umntu ozayo, wabehle weva ukuba lomntu ugwintwayo uteta inteto yakowabo yesi Xosa waselezincama, wamhlangula owakowabo kwapela. Siyavuya kunene ukuva indaba zokusinda okunjalo kwalo mnumzaua wakowetu.

EZAPESHEYA KOLWANDLE.

Kutiwa u Mahdi uti woke apefumle inyanga ezintatu, andule ukuyiwela i Dongola.

Kuvakala ngencwadi ezivela e Tonquin ukuba imikosi yama Fulanise isezimbandezelweni ezinkulu, zininzi indleko zawo.

Olunye ucingo luti, lomhla kwaqutyulwa ama Afghan ngama Russia, ama Sarakhs asuke ahlala abonela, kodwa angena ekupangeni impahla yama Afghan. Ke kanjalo luti ama Russia abulawa kunene.

Luti ucingo, sekuku uloliwe owenziwayo ukusuka e Suakim, upantsi kokukuselwa ngumkosi ka Sir Gerald Graham. Inxenye yalomkosi ulindeleke ukuba uye e Ottao. mhlaumbi e Handuk. Kutiwa kalokunje ama Arab akasabonakali nangetshengele malunga kwelo tuba.

Ucingo lwe 11 April, Daily News luti, imikosi ka Mahdi yatshandulelwa impela e El Obeid. Kutiwa kwakupume umkosi ongamawaka ashuminye lina ncinye 11,000, upetwe ngu Wadel Musumi ukuya e Khartoum. Lo- mkosi wacitwa ngu Abdullah El Safia, ote ukuvisa kwake kweka Mahdi wayenza imikondo emibini, wayicita wayi- nakanisa.

U-Mr. Gladstone unikwe igunya yi Parlamente yape- sheya lokuba acite izigidi ezilishumi-nye linanye leponti, (£11,000,000) ukuba ubona kufanele, ekulungiseleleni ubume belizwe obupakati kwama Ngesi, nama Russia, nama Dyeputa. Inteto yake ecela elogunya ibe yeyobuciko obukulu, oboyise ngokungummangaliso yonke indlu ye Parlamente, lavunywa elonani ngapandle nakwelinye izwi elite hayi, kulo nkundla idla ngokupikisana kunene.

 Luti ucingo lokugqibela, okunene kwaliwa ngama Russia nama Afghan, koko ingxelo iyapambana. U General Komaroff umpati womkosi wama Russia, uti yena ude wafunza okunene, ngenxa yokuncungwa ngama Afghan, okunene ke kwafa ama 500 kuma Afghan, batimba konke okwalo nkampu. Ke kuma Russia kwafa inkosana yanye, neshumi lama soldati nenxwelera ezi 29. Kwati ke emva koko kulwa yabuyela kwalapo ibikona eyama Russia. Kutiwa yalwa kunene lompi yama Afghan, koko kwakusina imvula, yati imipa engezizo imfakadolo ayabi nakwenza nto.

 U Rulumente wama Russia wazisa ingxelo ka General Komaroff, okanyela lendawo itetwa ngu Sia Peter Lumsden oti oku kuqutyulwa aqutyulwe ngako ama Afghan ase Penjeh ngama Russia yinto eyayicingelwe kudala ngawo, Liti ipepa ekutiwa yi Times, u Rulumente wama Ngesi, lonto usayipicota kancinane yase Penjeh. Londawo ipate- lele endaweni yokuba umda opakati kwama Russia nama Afghan mawumiswe, kube kunjalo ama Russia abe eya kwenza umnqopiso ongelilo irwintsela, wokuba akasayi kuke agqite aye e Herat.

EZASE NATALA.

Kwa Zulu.—Kuvakala ukuba u Oham usebunzimeni, uxinwe zimpi zimbini. Uxinwe ngumkosi opetwe ngu Menesi indunayo Sutu, nempi ka Sikobobo, oseleke walwa naye kwafa abafazi bake ababini, watimba inkomo ezima 20, wakuvunela pantsi ukudla. Ixego elo lingu Oham seli se- miqolombeni yase Empesine.

Liti ipepa lakona kuke kwehla ingozi embi kubantu beya kutshata e Maritzburg. Kute bakufika kwindawo ekutiwa yi Curry’s Port, yawa inqwelo. Kwafa u Mrs. Finnis kwalapo, kwapuka ingalo ku Mrs. Boss, waruneka exweleni u Mr. Chadwick kwanabanye ke. Umyeni u Mr. Ross lowo wapuka ingalo. Umtshakazi ingu Miss Annie Chadwick, lowo uyise waruneka ixwele.

Ezangase Natala.—Liti ipepa lakona, kuvakele amare avela kwolama Swazi, awokuba kubonwe imikoko yemfuduka, nezibadubadu, ziquba yonke impahla ehambayo, zitwele inkuko nezicangca nengubo zokulala, seziqutywa ngobunxamo ngamakwenkwe ukusiwa emdeni wane Transvaal. Kutiwa ke kute kwakubuzwa imbangi yalento kwatiwa. Kuvakele ukuba ukumkani u Dinizulu ukupe izimpi zambini ezinkulu, ukuya kubulala inkosana ezimbini, u Mhlaba no Mshenga. Kutshiwo kwatiwa u Sandlana induna enkulu yase Swazini selifile yona ngomteto wenkosi nokuba omnye umkosi ukweza umlambo ekutiwa lu Sutu usiya emzini ka Mhlaba kanye. Waye yena nabantu bake, kwanenkomo sebewugqitile umda, sebesefameni ekufupi nomlambo kutwa ngowe Ngqwapisi. Amadoda away' ekona pandle kwabafazi nosapo abe ngamakulu ama tandatu (600,) nenkomo eziku mawaka omane, (4,000). Kodwa ke kubuye kwavakala ukuba lonto ayiko.

INCWADI ZABA BALELI.

IMBALI YO MIWO LO MHLABA WAMA NGQIKA
PESHEYA KWE NCIBA.

Nkosi yam Mhleli.—Ngenxa yabantu abaninzi bendawo ngendawo abamane bebalela kum bebuza ngo miwo lalomhlaba wama Ngqika wavulwa nge 1883. Ndizibona ndifanele ukuba ndenze imbali ngalo umiwo olo ngangoko ndaziyo. Uncede ke wena uyifake kwelo pepa lako elibekekileyo, (Isigidimi), ukuze ababalelani nam ndibe nako ukubalatisa kuyo. Waye ngokwenjenjalo uya kuncipisa inkatazo kum, yokubala futi ebantwini ngo miwo lalo mhlaba.

Nge 1879 ama Ngqika awezelwa kwa Gcaleka apa, umda womhlaba wawo waloluhlobo :—Ngecala lase Node (North) wema ngo Centane; ngase Mpuma-langa, wema nge Nxaxo yada yakungena elwandle; ngecala lase Ntshona-langa, watabata indlela ye nqwelo ku Centane, wehla nayo njengoko ihlisa ne Qolora, ide ise elwandle. Lonke ilizwe elipakati kwe Nxaxo ne Kobonqaba, ude uye elwandle, lamiwa nga Maqaba—(Amagwelane). I Kobonqaba nalo elihlala libuzwa ngaba baleli bam, ngumlambo omhle onentili ezicuma kunene. Selimiwe lonke nga maqaba, nakuba siko isikolo sika Rev. J. Auld. nabantu abambalwa. Siketelwe ingqoto, laze lonke ilizwe elipakati kwe Kobonqaba ne Qolora, kususela ku Centane uye elwandle, selimiwe ngamaqaba nalo. Angati umntu obone indawo kulo milambo angene ngezibonda zamaqaba, nakuba ngoku umhlaba uxinene kakulu Olu ke lumiwo lokuqala.

Ngomnyaka we 1883, ama Ngqika acela ngo Rev. W. Girdwood, obeyi Mantyi yawo elunge kunene, ekute emizameni yayo yandiswa imida ngoluhlobo:—Ngecala lase Node, watatyatwa ku Centane, wanyusa i Tutura, ngecala elinganeno wawolela pakati i Teko ; nge- cala lase Mpuma-langa, wawezwa i Nxaxo wakuma ngendlela ye nqwelo eme ku Kabakazi, wawolela pakati u Manyube (ihlati), i Ngqwara, i Gqunqe, Usizi, i Cebe, u Mcelwane, no Mcwetyana, ude use elwandle. Lonke ilizwe elipakati ko Kabakazi lowo ne Gqunqe limiwe ngamaqaba (Amajingqi). Lonke elipakati kwe Gqu- nqe ne Nxaxo, litabatela kwi tyolo lo Sizi use elwandle, ngenxa yemi- zamo ka Mr. Girdwood obeyi Mantyi, (obuyele ebufundisini ngoku) lamiselwa abantu base sikolweni bodwa. Kwabako imiteto yengqondo ngomiwo lalo mhlaba eyenziwayo ngu Mr. Girdwood, inkloko eyile:—

1. " Ukuba umhlaba umiwe ngobufama, kungaxinanwa. Umntu azi- ketele indawo ayitandayo, aze anike isiqiniselo esibaliweyo sokuba: Uya kuwusebenza lomhlaba, enze izakiwo ezifanelekileyo, ize emva kweminyaka emitatu ufunyenwe engasebenzanga agxotwe.’
2. " Kuya kubuko i Komiti yo Miwo, eyakubiza intlanganiso yabemi ngezinto ezimayelana no miwo, waye umntu angena kuma ngapandle kwemvume ye Ntlanganiso yo Miwo. Isibonda salomhlaba sinyulwa yintlanganiso, sihlale umnyaka omnye ebu bondeni.”

Ngoku umhlaba sewupelile waketwa wagqitywa olungileyo, osekoyo ukufupi kukulu elwandle.

Ngecala langase Ntshona-langa, umda watatwa endleleni wema nge Nciba—wawolela pakati amazantsi om Mnyama, awawela; watabata amazantsi e Gcuwa, awawela; wawolela pakati intili ka Masele, i Qombolo, no Nyumaga. Wonke lo umhlaba wanikwa Inkosikazi u Noposi, sewuxinene tu nga maqaba. Umhlaba otatela ku Mbombo- we-Mfene, utate induli zontatu ezise mantloko o Mbabane, ne Rwa- ntsana, opo i Nciba yenze impindo, umiwe ngu mbali walencwadi. I Tyityaba elihlala libuzwa, elise Koloni asinanto nalo. Ngako ke ubani wopaula ngale ngxelo endiyinike ngazo zonke inyaniso, ukuba tina asina mhlaba mkulu wokutimba, ukukulise abantu ezindaweni zabo, nje ngo waba Tembu, ne mokolo (morgens). Umhlaba awuko upelile, enye into impahla emfutshane ayilungi kakuhle. Manditi iyafa kanye (ngapandle kwendawo ezimbalwa) kulo lonke elitabatela ku Centane uye elwandle. Waye lomhlaba ufuna ukusetyenzwa kakulu nakowu